
* În aceste zile se împlineşte un an de la adormirea 
surorii noastre Adriana-Ramona. Pare că a plecat 
la Hristos de multă vreme, dar ne-a rămas mereu în 
inimă, căci e cu inima lângă noi. Dumnezeu să o aşeze 
cu drepţii! 


Arhiepiscopia Aradului organizează de 1 iunie înce- 
pând cu ora 10, Ziua Copilului la terenul de fotbal 
din cartierul Bujac situat pe strada INDEPENDEN- 
TEI NR. 3. Programul va cuprinde: ateliere de pictură 
pe faţă, jocuri interactive, activităţi sportive, teatru de 
păpuşi, tobogane gonflabile și mascote din desene 
animate. 


Oraşul florilor - desen realizat de Denisa 


* Inima neputrezită a Sfântului Luca — doctorul Crimeii 
şi Icoana Făcătoare de minuni Prodromiţa au sosit joi, la 
Biserica Dealului din Sibiu. Credincioşii din Sibiu şi din toată ţara 
sunt aşteptaţi să se roage. Icoana Prodromiţa şi Inima Sfântului 
Luca doctorul Crimeii vor rămâne la Sibiu până în 5 iunie. (sursa: 
oradesibiu.ro) 


* Credincioşii care s-au închinat săptămâna trecută în Biserica 
Sf. Mormânt de la Ierusalim au observat că mai multe 
icoane din două capele izvorau mir (foto). Patriarhia lerusa- 
limului a anunţat că va cerceta fenomenul. (sursa: orthodoxchris- 
tian.com) 


* Sfânta Chinotită a Muntelui Athos a transmis un comuni- 
cat referitor la situaţia din Ucraina. Reprezentanţii Sfântu- 
lui Munte îşi exprimă „profunda întristare pentru pierderea atâ- 
tor fraţi ai noştri” şi îşi afirmă compasiunea pentru victimele con- 
flictului „care se desfăşoară din 2014 între fraţi care au fost uniţi timp de secole prin aceeaşi credinţă şi aceeaşi isto- 
rie întru Hristos”. „Sfântul Munte se roagă neîncetat zi și noapte pentru pace în toată lumea şi în special pentru zone- 
le care se confruntă cu războaie”, precizează comunicatul. (sursa: basilica.ro) 


PR. CONSTANTIN NECULA 
Pr. Constantin Necula - 


DUMNEZEU ȘI INIMA OMULUI. 
Tihna clipei cu personalităţi din România 


Tihna clipei cu personalităţi 


Acest volum este o invitaţie la o lectură relaxată şi relaxantă, dar nu lipsită de consis- PD < 
tență, căci interlocutorii sunt profesionişti din diverse domenii de activitate — medici, d aia 
profesori, artiști, actori, jurnalişti — care își împărtăşesc din bogata lor experienţă de 
viaţă, „la un ceai” sau „la o cafea” de vorbă cu părintele Constantin Necula, pornind de 
la situaţia sanitară actuală... 


Numărul 18 (LXXXVI) 


Un ascet din Muntele Athos, ucenic 
al lui Gheron Iosif, mi-a povestit 
odată: 


„Eram singur cu Gheronda şi el mi- 
a spus: 


- Mulţi ani au trecut, copilul meu, 
până când am putut înţelege taina 


66 , 


29 mai 2022 


-P- hdexihdina TD 


În timpurile acestea artificiale, care 
ne-au îndepărtat de natură, de creația lui 
Dumnezeu, am devenit nerecunoscători. 


A SPOREŞTE 
HARUL? 


dobândirii harului. 
Atunci l-am întrebat pe Sf. Iosif: 
- Cum creşte harul în om, părinte? 


Dar Gheronda a tăcut şi nu mi-a 
răspuns. Iar eu nu am mai insistat. 
Şi au trecut mulţi ani până am pu- 
tut înţelege şi eu.” 


Atunci i-am pus şi eu aceeaşi între- 
bare: 


- Cum creşte harul în om, părinte? 
Că a fost nevoie de atâţia ani şi de 
atâta nevoinţă ca sfinția ta şi Ghe- 
ron Iosif să pricepeți. 


Iar el mi-a răspuns: 


Sf. Agapib, doctorul fără de argin 


(1 iunie) 


EI a fost ucenicul Sfântului Antonie de la Lavra Peşterilor. A vindecat oameni cu 
rugăciunea şi cu leacuri din ierburi, din care însuşi pregătea un fel de pâine. În 
acest fel el l-a vindecat pe cneazul Vladimir Monomabhul, din care pricină Agapit 
s-a făcut vestit pretutindeni. Din invidie faţă de el, medicul personal al cneazului, 
un armean, a început să-l jignească pe Agapit. Când însuşi Agapit a căzut bolnav, 
armeanul a venit la el şi, examinând-l, i-a zis că nu mai avea decât trei zile de tră- 
it, şi că dacă totuşi nu va muri, atunci el, armeanul, se va face monah. Agapit 
atunci i-a zis că Domnul i-a descoperit lui că va muri nu în trei zile, ci în trei luni. 
După cum s-a şi întâmplat. După moartea lui Agapit, armeanul a venit la Lavra 
Peşterilor din Kiev şi l-a rugat stăruitor pe stareţ să-l tundă monah, deoarece, a 
zis el, Agapit i s-a înfăţişat în vis şi i-a amintit de făgăduinţa lui. Aşa s-a pocăit 
fostul invidios, făcând-se monah smerit. Sfântul Agapit s-a odihnit în Domnul 


cam pe la anul 1095. 


ți 

- Harul, copilul meu, sporeşte 
prin recunoştinţă. Marele sfânt al 
Bisericii noastre, Isaac Sirul, spunea 
că izvoarele tainelor se deschid cu 
cheia inimii mulţumitoare. Dacă vei 
reuşi să-l mulţumeşti lui Dumnezeu 
pentru lucrurile pe care ţi le-a dat, 
atunci harul va creşte în tine. 


Omul sfânt îi mulţumeşte profund 
lui Dumnezeu pentru fiecare lucru, 
oricât de mic ar fi, nu doar pentru 
evenimentele importante din viaţa 
sa. li mulţumeşte pentru tot ce a 
primit, bucurie sau suferinţă, pentru 
cea mai mică mişcare a trupului său, 
pentru tot ce-l înconjoară: soarele, 
stelele, atmosfera, cerul, o pasăre 
care cântă, o floare mică de la margi- 
nea drumului. 


Cine dintre noi I-a mulţumit lui 
Dumnezeu că a creat această 
lume? În timpurile acestea artificia- 
le, care ne-au îndepărtat de natură, 
de creaţia lui Dumnezeu, am devenit 
nerecunoscători. Trăim vremuri 
ale nerecunoșştinţei. Nu li mulţu- 
mim lui Dumnezeu şi nu mulţumim 
nici oamenilor, celor de lângă noi: 
soţului, soţiei, copiilor, prietenilor, 
colegilor. 


Însă omul lui Dumnezeu trebuie să 
aibă inima plină de mulţumire, în 
primul rând pentru că este Dumne- 
zeu şi ne-a făcut moştenitorii Împă- 
răţiei Sale. Cum mulţumim? Dăruin- 
du-I totul: durerile, luptele, încercă- 
rile, greutăţile, eşecurile, bucuriile 
noastre, chiar moartea noastră. Şi 


ce-l dăruim? Lucruri temporare. Dar 
ce primim în schimb: lucruri veşnice 
şi cereşti. 


Să învăţăm să-l mulţumim lui Dum- 
nezeu pentru tot şi pentru toate. 
Când inima se mişcă spre această 
recunoştinţă, atunci luptele devin 
mai uşoare, încercările primesc un 
alt sens, ochii noştri sunt luminaţi şi 
vedem viaţa diferit, în dimensiunea 
veşnică a lui Dumnezeu. 


Şi atunci poate să se sălăşluiască 
harul lui Dumnezeu în inima noas- 
tră! 


Mitropolitul Athanasie 
de Limassol 


Eroi au fost, 
eroi sunt încă 


Monahia Teodosia 
(Zorica Laţcu) 


Noi suntem undeva, în iarba moale, 
In spicul copt, în țarina fierbinte 

În munţi, cu mândrele poieni la poale, 
Noi n-am murit de tot, luaţi aminte! 


BNÂMELA SIBI MARII i Dzeu ae 


Martirii închisorilor - desen de Elena Murariu 


Noi stăm şi astăzi strajă-ndelungată, 


Sus, sus, la ale veşniciei porți 


Să aducem iarăşi jertfă ne'ntinată, 
Luaţi aminte, noi nu suntem morţi! 


Cum stăm noi jertfă lângă Dumnezeu, 
Din noi se-nalţă flacăra cea vie, 

Prin care-n ceruri amintim mereu 

Că este pe pământ o Românie. 


Și dacă neamul plânge în nevoi, 


Noi stăm de veghe sus necontenit 


Și cerem izbăvire pentru voi, 


Căci numai pentru asta ne-am jertfit. 

rugăm pe fraţi să facă rugăciune 
pentru terminarea sa în timp util. 


Cine a realizat acoperişul Altaru- 
lui? 


Meşterii care au pus şindrila şi pe 
Biserică, şindrila de pe Altar fiind 
identică. Urmează schimbarea cru- 
cilor, pentru că cele de acum nu 
sunt rezistente. Cele trei cruci de pe 
Biserică şi două de pe Altarul de 
vară vor fi executate de meșterul 
Gheorghe din Gai, cunoscut în ora- 
şul nostru pentru astfel de lucrări. 
In Altar mai este de finalizat placa- 
rea cu marmură, care a fost achitată 
de unul dintre fraţii noștri, alături 
de Sf. Masă din Altarul de vară, care 
are aceeaşi dimensiune şi cali- 
tate cu cea din Biserică. 


Vedem cu toţii dimensiunea 
mare a acestui Altar de va- 
ră... 


Da, el a fost conceput pentru a 
putea sluji acolo 12-16 preoţi, 
precum se întâmplă la hra- 
muri. Am ales o formă drep- 
tunghiulară, iar nu octogonală 
sau rotundă, cum au de obicei, 
tocmai pentru a păstra linia 
arhitectonică a Bisericuţei. 


Spre bucuria noastră, la sluj- 
be auzim acum limpede gla- 
surile a două clopote. Vă 
rugăm să ne spuneţi câte ceva 
despre ele. 


Ele au fost instalate în clopot- 
niţa Altarului de vară. Clopo- 
tul mic este cel care a stat ani 
de zile în turla Bisericuţei. 
Acesta a fost donat de preotea- 
sa Maria, care a avut acest 
gând în momentul în care pă- 
rintele Ștefan i-a spus că clo- 
potul este inima lui Hristos 
care bate în Biserică şi pentru 
credincioşi. Clopotul mic a fost adus 
din Ucraina. 


Clopotul mare, care a stat ani de zile 
în curtea Bisericii, a fost adus de 
părintele Călin Dragoş de la Olari, 
tocmai din Innsbruck, Austria, unde 
există unul dintre cele mai renumite 
ateliere de clopote din Vestul Euro- 
pei. Am observat cu bucurie că, deşi 
nu au fost gândite să bată împreună, 
cele două clopote sună foarte bine, 
armonizându-se frumos. 


Am înţeles că în Altar va fi pusă 
sticlă... 


Da, în următoarele săptămâni vor fi 
montate geamuri de sticlă, după 
modelul celor de la Altarul de vară 


al mănăstirii Prislop, respectiv cu un 
spaţiu de aerisire în partea de sus. 
Ele sunt necesare pentru protejarea 
Sfintelor Taine de vânt şi ploi. De 
asemenea, la intrarea centrală în 
Altar şi la cea laterală vor fi câte do- 
uă uşi complet din sticlă, care se vor 
deschide la slujbe. 


Dimensiunea mare a Altarului va 
permite aşezarea în interior a spaţi- 
ului pentru săvârşirea Proscomidiei, 
a diaconiconului şi a celor două 
străni. Partea de la intrare va fi des- 
tinată  împărtăşirii credincioşilor, 
care vor putea intra pe scările cen- 
trale şi vor cobori pe cele laterale. 
Odată cu târnosirea Bisericuţei va fi 
sfinţit şi Altarul de vară. 


Aş dori să spun faptul că toate lu- 
crările pe care le-am amintit 
mai sus au fost suportate de 
ctitorul nostru, dl. Constantin 
Beu, pe care să îl ţină Dumnezeu 
pentru râvna şi dragostea sa deose- 
bită. Jertfa sa va trebuie continuată 
şi de noi, de fiecare în parte, pentru 
cele ce mai trebuie realizate. 


Să coborâm în curte... 


Curtea este o altă provocare. Copa- 
cul Paulownia de pe platoul din faţa 
Altarului de vară, de umbra căruia 
de bucurăm cu toţii şi despre care 
părintele Petru Vamvulescu spunea 
că seamănă cu un policandru, nu 
îngăduie să crească iarba. Ca atare, 
vom placa platoul cu piatră de Ma- 


ramureş, pe toată lungimea Biseri- 
cuţei. Cu mila lui Dumnezeu vom 
schimba și pavelele de pe aleea de la 
intrare şi din jurul Bisericuţei 
(întrucât sunt denivelate şi uzate), 
cu un pavaj de beton, care imită pia- 
tra. 


Am văzut cu toţii că bannerele cu 
sfinţi de pe zidul din dreapta curții 
au fost înlocuite cu nişte bolți. 


Da, intenţionăm fie să pictăm aceste 
bolți, fie să le placăm cu mozaic. 
Vom vedea ce presupune ca rezis- 
tenţă şi costuri. Deocamdată în ele 
şi deasupra lor vor fi amplasate 
icoane-bannere, pe care le vor putea 
dona credincioşii. 


În afara platoului pietruit va 
rămâne spaţiu verde? 


Da, iar în această vară ne do- 
rim să amplasăm un sistem de 
udare a gazonului mai eficient. 
Totodată dorim plantarea unor 
copaci ornamentali, potriviţi cu 
un spaţiu de rugăciune şi care 
să înfrumuseţeze curtea. 


O altă lucrare este lumânăra- 
rul, întrucât cel existent este 
provizoriu, nefiind potrivit 
pentru a aprinde lumânări în 
el. Noul spaţiu, care va rămâne 
pe acelaşi amplasament, dar va 
fi mai mare, se va realiza din 
fier forjat, îmbrăcat în sticlă, şi 
cu două mese, pentru vii şi 
pentru adormiţi. 


Încă mai este mult de lucru. 
Există un termen pentru ter- 
minarea construcțiilor? 


Toate aceste lucrări, care vor 
face din Bisericuţă un rai de 
taină, vor trebui finalizate până 
în data de 18 septembrie, ziua 
de adormire a Părintelui Ilari- 
on Felea, când nădăjduim că va veni 
în mijlocul nostru Preafericitul Pa- 
triarh, care îşi doreşte mult să parti- 
cipe la parastasul ce va fi săvârşit în 
perspectiva canonizării. Cu aceeaşi 
ocazie ne dorim să se facă şi târnosi- 
rea cea mare a Bisericii. 


Nu putem să nu remarcăm faptul 
că în ultimii doi ani s-a construit şi 
lucrat la aspectul Bisericuţei poate 
cât în alți 12... 


Cred că Dumnezeu a dat vremea 
pandemiei şi ca o perioadă de răgaz 
şi cugetare la ce ar mai trebui făcut 
la Bisericuţă, iar apoi ne-a ajutat să 
punem în practică aceste proiecte. 


Vă mulţumim! 

Interviul săptămânii 


Părinte Lucian, de o vreme în- 
coace, atât interiorul Bisericuţei, 
cât şi curtea sunt un adevărat şan- 
tier, iar fraţii din alte localități sunt 
surprinşi de fiecare dată când vin, 
de schimbările care au loc. Vă ru- 
găm să ne spuneți câte ceva despre 
ceea ce s-a realizat până acum şi 
despre proiectele viitoare. 


Pornind din interior, să ne referim 
întâi la pictură. Aceasta s-a finali- 
zat în decembrie, anul trecut. Atunci 
a fost şi recepţia lucrării, de către o 
echipă de profesori de pictură bise- 
ricească, de la București, şi a primit 
calificativul „excepţional”, ceea ce 
înseamnă cel mai mare calificativ. 
Dl. Profesor Băluţ, pictorul, a mai 
lucrat şi pentru alte biserici, inclusiv 
la Catedrala Nouă din Arad, unde a 
primit „foarte bine”. Calificativul 
primit pentru Bisericuța noastră 
înseamnă că este o pictură cu adevă- 
rat de excepţie, o pictură teologică, 
pe care o apreciază toată lumea. Ie- 
rarhii şi părinţii profesori care au 
văzut-o au fost impresionați de cali- 
tatea ei. 


Rămânând încă în interiorul Biseri- 
cii, vă rugăm să ne spuneţi câte 
ceva despre lucrările de lemnărie 
realizate. 


S-a terminat partea de sculptură. În 
primul rând au fost făcute axioni- 


pisericuta - 
Raiul cel de taină 


ţele (cele din dreapta şi 
din stânga iconostasului, 
ca o prelungire a acestu- 
ia — n.n.), tot de către 
meşterul care a sculptat 
iconostasul, respectiv dl. 
Ioan Foşalău din Nemţi- 
şor, jud. Neamţ. Ne bu- 
curăm că ele vor fi mobi- 
le, adică icoanele vor fi 
schimbate pe parcursul anului bise- 
ricesc. Acum sunt în axioniţe icoana 
Răstignirii şi cea a Învierii, dar în 
scurt timp vom pune icoanele Inăl- 
țării şi Rusaliilor, iar la iarnă vor fi 
schimbate cu cele ale Naşterii Dom- 
nului și Botezului, dintre cele 8 icoa- 
ne mari prăznicare. Icoanele au fost 
aşezate în Sf. Altar, iar două dintre 
ele — Bunavestire și Schimbarea la 
Faţă sunt fixate permanent acolo. 
Reamintesc faptul că cele 8 icoane 
mari au fost pictate de dna Angela 
Hanc din Arad. 


Vă rugăm să spuneţi ceva şi despre 
alte obiecte de lemn din Biserică. 


Da, atât scaunele de pe părţile la- 
terale, cât şi iconostasul au fost 
recondiţionate şi lăcuite tot de către 
dl. Foşalău, însă cu sprijinul unora 
dintre fraţii noștri şi al elevilor de la 
Seminar. Tot la capitolul lucrări în 
lemn menţionez lemnăria sculp- 
tată de la stâlpi şi arcade, precum şi 
mascarea aparatelor de aer condiţi- 
onat, care au fost făcute de dl. Mar- 
tin din Arad, cel care a lucrat uşile 
împărăteşti de la Catedrala Mântui- 
rii Neamului din Bucureşti. 


Amintind numele tuturor acestora, 
remarc faptul că sunt meşteri de 
primă calitate. Am considerat că în 
primul rând contează calitatea lu- 
crării, iar nu preţul ei sau timpul în 


care au fost realizate (căci unele au 
fost făcute pe parcursul a câţiva 
ani). 


Ar mai fi ceva de spus despre interi- 
orul Bisericii? 


Ne dorim să îmbrăcăm în lambriuri 
spaţiul de rigips al scării care du- 
ce la pod, unde se păstrează obiecte- 
le de necesitate, și tavanul pridvo- 
rului, care la momentul construirii 
a fost placat în mod provizoriu cu 
melamină. De asemenea, amintim 
lustruirea marmurei de pe jos şi 
cumpărarea unor mochete elegan- 
te, care vor fi puse la praznice şi hra- 
muri. 


Să ieşim din Biserică... spre Altarul 
de vară... 


Altarul de vară a fost o mare pro- 
vocare pentru noi, cu multe ispite. 
E] trebuia terminat acum 2 ani de 
zile, dar fiecare etapă, începând de 
la proiect, continuând cu săpăturile 
(fundaţia fiind obligaţi să o realizăm 
ca pentru monumente istorice, cu 
foarte mult fier-beton), şi construc- 
ţia efectivă au fost întârziate din 
motive independente de voinţa 
noastră. Meşterul care a sculptat 
lemnăria Altarului se numeşte Ghe- 
rontie şi este din judeţul Bihor. 
Lemnul este de stejar, iar sculptarea 
lui s-a făcut la atelierul meşterului, 
echipa dânsului doar asamblând aici 
părțile componente. Lucrarea este 
aproape finalizată, mai trebuie ter- 
minat doar scaunul unde stă arhie- 
reul. 


Vedem că sunt şi alte lucrări în curs 
de finalizare la Altar... 


El trebuia terminat de Paști, apoi 
am amânat tot cu câte o duminică. Îi 

Chipuri luminoase 


Gheorghe Ilanidis s-a născut în 
anul 1919 în Asia Mică, din părinţi 
credincioși, de la care a deprins în- 
crederea desăvârşită în pronia lui 
Dumnezeu. Mama lui nu ştia carte, 
însă i-a crescut cu dragoste pe cei 
patru copii ai săi, dându-le o bună 
educaţie. În fiecare seară îi aduna 
lângă ea, ca să se roage împreună şi 
să facă metanii, zicându-le: 


- Totdeauna să vă rugați şi să faceți 
metanii pentru mai-marii voştri, ca 
să-i miluiască Dumnezeu, să le 
meargă bine treburile şi aşa şi voi 
veți fi bine şi vă veți face treaba! 


De la maica sa, Gheorghe a învăţat şi 
să postească. Până la adormirea ei, 
la vârsta de cincizeci şi trei de ani, 
ea, cu toate că avea pântecele umflat 
din pricina cancerului la ficat, se 
străduia să-şi facă metaniile şi să nu 
lase postul. Toată credinţa şi duhul 
de nevoinţă al mamei le-a moştenit 
fiul ei, Gheorghe. EI a venit în Grecia 
cu familia sa ca refugiaţi. Împreună 
cu fratele său a deschis un magazin 
de peşte şi astfel îşi câştigau cele 
necesare traiului. Războiul din 1940 
l-a aflat pe Gheorghe împlinindu-şi 
stagiul militar. Din prima zi, unita- 
tea lui a plecat pe front în Albania. A 
luptat cu vitejie şi jertfire de sine. 
Totdeauna avea în buzunar Sfânta 
Scriptură şi când ceilalţi se odih- 
neau, el citea cuvântul lui Dumne- 
zeu şi se ruga. Odată, deşi el însuşi 
era slăbit de foame, a preferat să 
rămână flămând şi să împartă mân- 
carea sa ostaticilor italieni, care se 
aflau într-o stare mai rea. Îşi iubea 
foarte mult ţara, fiind un adevărat 
patriot. Când asculta imnul naţional 
şi când se ridica steagul, era stăpânit 
de emoție şi îi curgeau lacrimile. 


Când s-a căsătorit, împreună cu cre- 


dincioasa lui soţie se rugau totdeau- 
na, posteau şi se îngrijeau să le tran- 
smită celor patru copii ai lor dragos- 
tea pentru Dumnezeu. Cu multă bu- 
curie mergea şi asculta predici şi 
adesea spunea: „Noi nu avem în- 
dreptăţire să facem păcate, fi- 
indcă am auzit atât de multe 
cuvinte de învăţătură în biseri- 
că și la predici!” 


Odată, un vânzător de peşte ambu- 
lant i-a cerut o factură ilegală, pe 
care desigur că nu a vrut să i-o facă. 
Atunci acela s-a mâniat şi l-a lovit în 
față. EI însă i-a răspuns liniştit: 
„Pentru ce mă loveşti? Ce rău am 
făcut? Dacă vrei, loveşte-mă şi peste 
celălalt obraz!” Spunând acestea, şi- 
a întors obrazul, ca acela să-l loveas- 
că şi a continuat: „Insă n-am să pri- 
mesc să fac fărădelege!” 


Adesea dădea la văduve şi orfani cei 
mai buni peşti şi creveţi. De aseme- 
nea, mergea la spital şi ducea mân- 
care bolnavilor care nu aveau nici o 
rudenie. Într-o zi, soţia sa a mers cu 
copiii la locul de joacă. Atunci când s 
-au întors acasă, au găsit una dintre 
camere goală: lipseau patul, aşter- 
nutul, plapuma, perna şi altele. Soţia 
sa a înţeles îndată: „A găsit vreun 
sărac şi i le-a dat", s-a gândit ea. 
Seara, când s-a întors de la lucru, 
soţul său i-a povestit că a găsit un 
bolnav de tuberculoză și s-a dus la 
casa lui. A văzut că dormea pe o ro- 
gojină pe podea. Starea lui era foarte 
gravă. A venit acasă, a luat tot ce era 
în cameră şi i-a dus bolnavului. 


- Noi, i-a spus soţiei sale, slavă lui 
Dumnezeu, putem să cumpărăm 
altele! Nu aveam atât de mare ne- 
voie de ele precum acest om! 


Când lua pensia, mergea cu nepoţii 
săi în parcul copiilor şi totdeauna le 

vânzătorul cel 


milostiv 


dădea din buzunarele sale caramele 
şi ciocolate, ca să le împartă celor- 
lalţi copii. Când îl întreba cineva de 
ce face aceasta, spunea: „Ca să în- 
veţe să dea.” Adesea zicea: „ Când 
dai, îţi dă Dumnezeu!”. Prietenii săi 
îi spuneau că dacă nu ar fi dat atâtea 
şi ar fi făcut economie, şi-ar fi putut 
cumpăra două blocuri. El însă răs- 
pundea: 


- Mai de preţ este bucuria pe care o 
simte sufletul când dă, decât blocu- 
rile! 


Vreme de nouă ani a fost epitrop al 
bisericii din enoria sa, unde s-a oste- 
nit cu multă evlavie. 


Când s-a îmbolnăvit de cancer, cu 
toate că fiii săi nu i-au spus diagnos- 
ticul, el a înţeles şi a zis: 


- Cred că am cancer. De ce să aibă 
atâția şi atâţia şi eu să nu am? Bine 
a venit! 


Din pricina acestei boli suferea mult, 
însă niciodată nu s-a plâns şi nu a 
cârtit. Răbda durerea ca să nu-i 
mâhnească pe ai săi. Totdeauna spu- 
nea cu zâmbetul pe buze: „Slavă lui 
Dumnezeu!” 


Cu trei zile înainte de a adormi, s-a 
spoveditit, s-a împărtăşit şi a spus 
familiei sale că peste trei zile se va 
muta la cele veşnice. I-a sfătuit pe 
copiii lui să aibă totdeauna dragoste 
între ei, pentru că el îi va privi de sus 
şi astfel se va bucura. Într-adevăr, 
după trei zile, pe 25 august 1997, a 
adormit. 


Veşnică să-i fie pomenirea! 


I.G. 


MaxiMina 18/2022 


Lecţia istoriei 


Cuvântul Sf. Apostol Pavel ne-a în- 
văţat mult despre cum au ajuns să fie 
oamenii acestui veac luciferic. Din 
păcate, deşi mereu învățând, nu ne 
înţelepţim. 


Părintele Arsenie Boca zicea: 
„Copiii sunt rezumatul a ceea 
ce au făcut părinţii 20 de ani 
înainte de a-i zămisli şi a-i naş- 
te”. Ca să înţelegem ce este cu noi, 
fiii veacului XXI, trebuie să înţele- 
gem ce s-a făcut în secolul anterior, 
căci noi suntem rezumatul a ceea ce s 
-a făcut atunci. Trebuie să ştim că 
noi venim cu o zestre! Unul singur 
este cel care nu are zestre şi este nea- 
tins de păcat: lisus Hristos. Şi doar 
în El putem găsi izbăvirea. Aşadar, 
trebuie să ţinem cont de bagajul cu 
care venim, de la genetic, la educaţi- 
onal şi la duhul lumesc. Este nevoie 
să ştim toate acestea, ca să putem şti 
cum să-L urmăm pe Hristos. 


În Vechiul Testament, Sf. Prooroc 
Daniel tâlcuieşte visul regelui Nabu- 
codonosor. Iată ce îi apăruse în vis: 
„Iată un chip - acest chip era peste 
măsură de mare şi strălucirea lui 
neobişnuită stătea înaintea ta şi în- 
fățişarea lui era grozavă. Acest chip 
avea capul de aur curat, pieptul şi 
brațele de argint, pântecele şi coap- 
sele de aramă, pulpele de fier, iar 
picioarele o parte de fier şi o parte 
de lut.” (Daniel 2, 31-34) 


Noi suntem ca în visul lui Nabucodo- 
nosor: avem cap puternic, ne 
merge mintea, dar picioarele ne 
sunt slabe, stricate. Or, Hristos 
zice să-l urmăm Lui, adică să ne lu- 
ăm crucea şi să mergem după El. Ca 
să putem să-L urmăm, trebuie să 
ştim cine suntem şi cu ce răni am 


pezlesarea 
prezentului 

venit în lume. Femeia cu scurgere de 
sânge, care s-a apropiat de Mântuito- 
rul pe la spate, ştia ce problemă are, 
care e durerea ei, la fel şi femeia ca- 
naneeancă şi toţi ceilalţi bolnavi din 
Evanghelie. Dacă vrem să avem parte 
de Hristos, dacă vrem să avem o re- 
laţie viabilă cu Cel ce ne dă viaţă, iar 
nu una făţarnică, mincinoasă, pe 
fundamente de mândrie, de înfumu- 
rare, de prostie, de neştiinţă, dacă 
vrem să fim în stare să-L ur- 
măm, trebuie să ne smerim şi 
să ne cunoaştem pe noi înşine, 
să ştim de la ce măsură pornim. Iar 
Hristos ne va dărui toate pe drumul 
acesta al silirii noastre. 


Iar dacă ne descoperim pe noi a fi 
foarte leneşi, neputincioşi a călca 
cum se cuvine pe Cărarea Împărăției, 
dacă rugăciunile noastre nu au răs- 
puns, dacă ni se pare că am făcut tot 
şi nu se întâmplă nimic, că Cerul pa- 
re tot închis, aceasta se întâmplă şi 
pentru că nu ne cunoaştem pe noi şi 
nu cunoaștem veacul din care venim. 
Dacă nu ştim cu ce dureri şi 
răni venim, nu vom primi vin- 
decare. De aceea zice Mântuitorul: 
„Cere şi ţi se va da!”. Dar mai întâi 
trebuie să ştim ce să cerem. Este du- 
reros, dar trebuie să ne privim rănile, 
să le vedem în adâncul lor. Şi secolul 
XX are mai multe răni de moarte, 
date vieţii. 


La Naşterea Mântuitorului, lumea 
era un grajd, grajdul în care El S-a 
născut, căci atât de mult decăzuseră 
oamenii moral, duhovniceşte şi din 
toate punctele de vedere, ajungând 
într-o stare de animalitate. Foarte 
semnificativ este şi chipul în care Îşi 
dă duhul Hristos: între doi tâlhari, 
care închipuie lumea. Iconic, lumea 
poate fi reprezentată prin cele trei 
cruci de pe Golgota: Crucea Mântui- 
torului şi cele două pe care au fost 
răstigniţi tâlharii. Noi toţi suntem 


Preot? Stefan 


tâlhari: „Cel ce nu intră pe uşă, în 
staulul oilor, ci sare pe aiurea, acela 
este fur şi tâlhar”. Staulul înseamnă 
viaţa, iar cine stă în staul fără a-l 
avea pe Păstorul oilor ca stăpân şi 
povăţuitor, este fur şi tâlhar. Până la 
venirea lui Hristos, toţi oamenii au 
fost furi şi tâlhari. Iată în ce lume a 
venit Mântuitorul: „întru ale Sale a 
venit, dar ai Săi nu L-au primit”. Nu 
l-au primit pentru că erau tâlhari. 


Prin balanţa Crucii, Hristos împarte 
lumea în două: cei de-a dreapta şi cei 
de-a stânga. Primilor le va zice: 
„Veniţi, binecuvântaţii Tatălui Meu, 
moşteniți împărăţia cea pregătită 
vouă de la întemeierea lumii”. lar 
celor de-a stânga le va zice: „Duceţi- 
vă de la Mine, blestemaţilor, în focul 
cel veşnic, care este gătit diavolului 
şi îngerilor lui”. 


După chipul Crucii, în faţa oricărei 
suferinţe, lumea se împarte în 
două. Iar primul război mondial a 
făcut această împărţire în două a lu- 
mii cu şi mai mare putere. O parte, 
care s-a demonizat, precum tâlharul 
din stânga, care a început, de pe cru- 
ce, să-L batjocorească şi să-L huleas- 
că pe Hristos Cel de pe Cruce. Dacă 
până atunci tâlharul era doar un fă- 
cător de rele, după aceasta el a deve- 
nit un drac, s-a demonizat, căci dra- 
cul Îl hulea pe Dumnezeu prin el. 
Astfel şi-a asumat acel tâlhar suferin- 
ţa. Iar celălalt tâlhar a vădit că sufe- 
rinţa ascunde multe taine şi daruri. 
Suferinţa împarte şi desparte lumea 
în două. 


Primul război mondial este Hristos 
crucificat încă o dată în mijlocul lu- 
mii, aşezat pe crucea suferințelor, 
cruce care desparte rămăşiţa cea bu- 
nă, cei care se doresc a fi cei aleşi, de 
marea masă pe care suferinţa neasu- 
mată i-a aruncat într-o stare de de- 
monizare din ce în ce mai mare. 

Cuvinte de întărire 


cugetare despre | 


sfârșitul lumii 


Unii oameni rău povăţuiţi cugetă mai mult la sfârşitul 
lumii decât la sfârşitul vieţii lor, deşi este limpede că, 
atunci când unui om i-a sosit sfârşitul vieţii, pentru 
omul acela s-a sfârşit şi lumea odată cu viaţa. 


Un frate ce venise la Sf. Serafim de Sarov se fră- 
mânta întru sine cum să-l întrebe pe sfânt despre sfâr- 
şitul lumii. Sf. Serafim i-a cunoscut cugetul şi i-a zis: 


Bucuria mea! Cugeţi prea înalt despre sărmanul Sera- 
fim. Cum să ştiu eu când va fi sfârşitul lumii şi ziua 
aceea mare în care Domnul va judeca viii şi morţii şi 
va răsplăti fiecăruia după faptele lui? Nu! Imi este cu 
neputinţă a cunoaşte aceasta. 


Și dacă sfinţii nu puteau cunoaşte aceasta, cum ar pu- 
tea păcătoşii? De ce am cunoaşte ceea ce Mântuitorul 
Însuşi a socotit că nu ne este de folos să ne descopere? 
Mult mai bine ne-ar fi să gândim că moartea noastră va 
sosi mai înainte de sfârşitul lumii decât să gândim că 
sfârşitul lumii va sosi înaintea morţii noastre. 


Sf. Nicolae Velimirovici 


Ziceau despre Avva Zenon că, mergând prin Pa- 
lestina și obosind, s-a aşezat să mănânce aproape 
de o grădină cu castraveți. Şi i-a zis lui gândul: 


Ia un castravete şi mănâncă, căci ce este? 
Iar el, răspunzând a zis gândului: 


Dacă hoţii se duc în iad, încearcă aici dacă poți 
să înduri iadul. 


Patericul 
ne invaţă 


Şi sculându-se, a stat în arşiţă cinci zile şi arzân- 
du-se, a zis: 


Nu pot să îndur iadul. 
A zis deci gândului: 


Dacă nu poți, nu fura ca să mănânci. 


